LIETUVOS RESPUBLIKOS SEIMO

N U T A R I M A S

DĖL SEIMO NUTARIMŲ „DĖL VILNIAUS MIESTO TARYBOS PALEIDIMO IR KAI KURIŲ PRIEMONIŲ TVARKAI SAVIVALDYBĖSE PAGERINTI“, „DĖL LIETUVOS RESPUBLIKOS SEIMO 1993 M. BALANDŽIO 15 D. NUTARIMO „DĖL VILNIAUS MIESTO TARYBOS PALEIDIMO IR KAI KURIŲ PRIEMONIŲ TVARKAI SAVIVALDYBĖSE PAGERINTI“ GALIOJIMO SUSTABDYMO“, „DĖL ŽEMĖS REFORMOS PAGRINDINIŲ KRYPČIŲ“, „DĖL LIETUVOS RESPUBLIKOS SEIMO NUTARIMO „DĖL ŽEMĖS REFORMOS PAGRINDINIŲ KRYPČIŲ“ PRIEDĖLIO PATIKSLINIMO“, „DĖL LIETUVOS RESPUBLIKOS AUKŠČIAUSIOSIOS TARYBOS NUTARIMO „DĖL LIETUVOS RESPUBLIKOS PILIETYBĖS ĮSTATYMO ĮGYVENDINIMO TVARKOS“ 5 PUNKTO PAKEITIMO“ IR „DĖL SEIMO NUTARIMO „DĖL LIETUVOS NACIONALINIO RADIJO IR TELEVIZIJOS TARYBOS NARIŲ PASKYRIMO“ PRIPAŽINIMO NETEKUSIU GALIOS IR LIETUVOS NACIONALINIO RADIJO IR TELEVIZIJOS TARYBOS SUDARYMO“ PRIPAŽINIMO NETEKUSIAIS GALIOS

2011 m. spalio 21 d. Nr. XI-1623

Vilnius

Lietuvos Respublikos Seimas, atsižvelgdamas į Lietuvos Respublikos Konstitucinio Teismo 1993 m. rugsėjo 17 d., 1994 m. sausio 19 d., 1994 m. balandžio 13 d. ir 1997 m. gegužės 29 d. nutarimus, n u t a r i a :

1 straipsnis.

Pripažinti netekusiais galios:

1) Lietuvos Respublikos Seimo 1993 m. balandžio 15 d. nutarimą Nr. I-127 „Dėl Vilniaus miesto tarybos paleidimo ir kai kurių priemonių tvarkai savivaldybėse pagerinti“ (Žin., 1993, Nr. 13-314);

2) Lietuvos Respublikos Seimo 1993 m. balandžio 29 d. nutarimą Nr. I-143 „Dėl Lietuvos Respublikos Seimo 1993 m. balandžio 15 d. nutarimo „Dėl Vilniaus miesto tarybos paleidimo ir kai kurių priemonių tvarkai savivaldybėse pagerinti“ galiojimo sustabdymo“ (Žin., 1993, Nr. 14-355).

2 straipsnis.

Pripažinti netekusiais galios:

1) Lietuvos Respublikos Seimo 1993 m. birželio 17 d. nutarimą Nr. I-186 „Dėl žemės reformos pagrindinių krypčių“ (Žin., 1993, Nr. 24-561);

2) Lietuvos Respublikos Seimo 1994 m. sausio 18 d. nutarimą Nr. I-369 „Dėl Lietuvos Respublikos Seimo nutarimo „Dėl žemės reformos pagrindinių krypčių“ priedėlio patikslinimo“ (Žin., 1994, Nr. 6-88).

3 straipsnis.

Pripažinti netekusiu galios Lietuvos Respublikos Seimo 1993 m. gruodžio 22 d. nutarimą Nr. I-347 „Dėl Lietuvos Respublikos Aukščiausiosios Tarybos nutarimo „Dėl Lietuvos Respublikos pilietybės įstatymo įgyvendinimo tvarkos“ 5 punkto pakeitimo“ (Žin., 1994, Nr. 2-24).

4 straipsnis.

Pripažinti netekusiu galios Lietuvos Respublikos Seimo 1996 m. gruodžio 5 d. nutarimą Nr. VIII-24 „Dėl Seimo nutarimo „Dėl Lietuvos nacionalinio radijo ir televizijos tarybos narių paskyrimo“ pripažinimo netekusiu galios ir Lietuvos nacionalinio radijo ir televizijos tarybos sudarymo“ (Žin., 1996, Nr. 120-2820).

SEIMO PIRMININKĖ	IRENA DEGUTIENĖ